joelniklaus/EU_Wikipedias huggingface dataset:
Αρκοχώρι Ημαθίας

Το Αρκοχώρι (επίσημη ονομασία Αρκοχώριον) είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Νάουσας, του δήμου Ηρωικής Πόλης Νάουσας, της περιφερειακής ενότητας (τέως νομού) Ημαθίας, στην περιφέρεια  Κεντρικής Μακεδονίας, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Νάουσας του νομό Ημαθίας, στο γεωγραφικό διαμέρισμα Μακεδονίας. 
Μέχρι το 1934 ο οικισμός ονομαζόταν Αρκουδοχώρι.

Γεωγραφία
Το Αρκοχώρι είναι ορεινό χωριό στο δυτικοκεντρικό τμήμα του νομού Ημαθίας. Βρίσκεται στις ανατολικές πλαγιές της κορυφής «Μπιτζένα» (1.511 μ.) του Βερμίου, λίγο νοτιότερα της Νάουσας και σε μέσο σταθμικό υψόμετρο 575. Απέχει 21 χλμ. περίπου ΒΔ. της Βέροιας. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 17,783 χμ² (2011).

Πληθυσμός

Διοικητικές μεταβολές
Ο οικισμός αναγνωρίστηκε το 1918 ως Αρκουδοχώρι και ορίστηκε έδρα της ομώνυμης κοινότητας του νομού Θεσσαλονίκης. Το 1934 μετονομάστηκε σε Αρκοχώρι και το 1946 υπήχθη στον νομό Ημαθίας. Με το ΦΕΚ 244Α - 04/12/1997 αποσπάστηκε από την κοινότητα Αρκοχωρίου και προσαρτήθηκε στον δήμο Νάουσας.

Ιστορικά στοιχεία
Το χωριό εμφανίζεται ως «Αρκουδοχώρι» το 1646, ως «μήλον της έριδος» δύο Τούρκων αξιωματούχων που το διεκδικούν. Οι κάτοικοι θα συμμετάσχουν με γενναιότητα στην επανάσταση της Νάουσας το 1822, επανδρώνοντας τα επαναστατικά σώματα. Το χωριό όμως θα καταστραφεί ολοσχερώς από τους Τούρκους, και από τους διασωθέντες κατολικους ορισμένοι θα συνεχίσουν τον αγώνα και θα εγκατασταθούν στην Νότιο Ελλάδα. Κάποιοι πάλι επανέρχονται και επανοικίζουν το χωριό μαζί με οικογένειες από γειτονικές περιοχές της Μακεδονίας. Προς το τέλος του 19 ου αι. το χωριό θα γίνει τσιφλίκι, χάνοντας την πολιτική και την οικονομική του αυτοδυναμία.
Στις αρχές του 20ού αιώνα, κατά τον Μακεδονικό Αγώνα, ήταν λημέρι των Ελλήνων πολεμιστών. Το 1910 οι αρχηγοί των περισσότερων οικογενειών συστήνουν έναν ιδιόρρυθμο συνεταιρισμό, προκειμένου να εξαγοράσουν το χωριό τους από τον Τούρκο ιδιοκτήτη του. Το χωριό δοκιμάζεται  κατά την Γερμανική Κατοχή και τον Εμφύλιο Πόλεμο. Μεσούντος του τελευταίου οι κάτοικοι παρεπιδημούν στην Νάουσα, όπου εγκαθίστανται στην πλειονότητά τους μόνιμα  πια μετά το 1970.

Αξιοθέατα
Η εκκλησία του Αγίου Δημητρίου, στη φερώνυμη θέση στο βόρειο τμήμα του οικισμού. Εδώ βρίσκεται και το εκκλησάκι της Μικρής Ιερουσαλήμ, κτίσμα του 2015
Η εκκλησία του Αγίου Αθανασίου, στο νότιο τμήμα του οικισμού
Η εκκλησία του Αγίου Νικολάου, στην ανατολική έξοδο του οικισμού
Το εκκλησάκι του Προφήτη Ηλία, σε κατάφυτη φερώνυμη τοποθεσία, ανατολικά του οικικσμού

Εκδηλώσεις
Το Κουρμπάνι, στη γιορτή της εκκλησίας του Αγίου Αθανασίου
Το πανηγύρι του Προφήτη Ηλία στις 20 Ιουλίου

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Εξωτερικοί σύνδεσμοι
https://www.youtube.com/watch?v=WQRb12KdZfE
https://www.facebook.com/Arkochori

Χωριά του νομού Ημαθίας
Λεωνίδας Κακούρης

Ο Λεωνίδας Κακούρης (11 Σεπτεμβρίου 1968) είναι Έλληνας ηθοποιός.

Βιογραφικό 
Έκανε την πρώτη του τηλεοπτική εμφάνιση στην παιδική σειρά "Του Κουτιού τα Παραμύθια" το 1987 στην ΕΤ1. Ακολούθησε η δραματική σειρά της Έλενας Ακρίτα και του Γιώργου Κυρίτση "Γόβα Στιλέτο" τη σεζόν 1993-1994 και μία συμμετοχή στην σειρά "Έρωτας και Πάθος". Την περίοδο 1995-1996 συμμετείχε στις σειρές "Ο πρίγκιπας" και "Η φυλή των ανθρώπων". 

Από το 1996 μέχρι το 1998 ερμήνευσε τον ρόλο του Τίμου Δράκου στην καθημερινή σειρά του Νίκου Φώσκολου "Η Λάμψη" έχοντας έτσι πρωταγωνιστικό ρόλο στον 6ο και 7ο κύκλο της σειράς. Τη σεζόν 2000-2001 είχε έναν από τους πρωταγωνιστικούς ρόλους στη δραματική σειρά "Σαν χειμωνιάτικη λιακάδα" ενώ ακολούθησαν οι συμμετοχές στις σειρές "Απαγορευμένη Αγάπη" και "Μόνη εξ αμελείας". Την περίοδο 2005-2007 έλαβε μέρος στην δραματική σειρά του Στράτου Μαρκίδη "Της Αγάπης Μαχαιριά". Ακολούθησαν οι σειρές "Ο γητευτής",  "Οι ιστορίες του αστυνόμου Μπέκα" και "Αληθινοί Έρωτες". Παύλος Μελάς: Γράμματα από την Μακεδονία, "Έχω ένα μυστικό",Από το 2009 μέχρι το 2011 είχε ένα από τους πρωταγωνιστικούς ρόλους στην καθημερινή σειρά του ANT1 "Κάρμα". Μετά από τηλεοπτική αποχή 8 χρόνων επέστρεψε τηλεοπτικά τη σεζόν 2018-2019 με το ρόλο του Λευτέρη Ανδρέου στην δραματική σειρά "Η Επιστροφή". Τη σεζόν 2019-2022 πρωταγωνιστεί στη δραματική σειρά εποχής του ΑΝΤ1 ''Άγριες Μέλισσες'' ,1821 Οι Ήρωες και Σμύρνη μου Αγαπημένη.  Μαύρο Ρόδο. Μια Νύχτα του Αυγούστου , 

Έκτος από τις τηλεοπτικές του συμμετοχές, έχει δανείσει τη χαρακτηριστική φωνή του σε διάφορες ταινίες και σειρές κινουμένων σχεδίων και σε πλήθος διαφημιστικών.

Προσωπική Ζωή 
Έχει έναν γιο από τον πρώτο του γάμο. Είναι παντρεμένος με την μουσικό Αλίκη Στεφανοπούλου με την οποία απέκτησαν 2 παιδιά, την Ηλιάνα και τον Βαγγέλη.

Θεατρογραφία 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές 

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Έλληνες άνδρες ηθοποιοί φωνής
Κώστας Χήτας

Ο Κώστας Χήτας (9 Ιουνίου 1974) είναι Έλληνας δημοσιογράφος, ραδιοφωνικός παραγωγός, παρουσιαστής και πολιτικός.  

Είναι Βουλευτής Β΄ Θεσσαλονίκης και Κοινοβουλευτικός Εκπρόσωπος της Ελληνικής Λύσης.

Βιογραφία 
Κατάγεται από την Ήπειρο, γεννήθηκε στη Γερμανία και τα τελευταία 28 χρόνια μένει μόνιμα στη Θεσσαλονίκη. 

Είναι δημοσιογράφος, ραδιοφωνικός παραγωγός και τηλεπαρουσιαστής. 26 χρόνια κάνει εκπομπές στο ραδιόφωνο και στην τηλεόραση. Έγινε ευρέως γνωστός ως παρουσιαστής της εκπομπής Derby στο Μακεδονία TV, την οποία παρουσίαζε 13 συνεχόμενα έτη, ξεκινώντας από το 2005. Εργάστηκε επίσης στο Ωμέγα TV.

Έχει ασχοληθεί με το ραδιόφωνο, κάνοντας εκπομπές στο Ράδιο Θεσσαλονίκη, στον Libero FM, αλλά και στον Focus FM 103,6, όπου μέχρι και σήμερα έχει τη δική του εκπομπή κάθε Σάββατο μεσημέρι.    

Δίδαξε δημοσιογραφία σε ιδιωτικό ΙΕΚ για πάνω από δέκα χρόνια και διετέλεσε Διευθυντής του Τμήματος Δημοσιογραφίας του ΙΕΚ .   

Εξελέγη βουλευτής Β΄ Θεσσαλονίκης με την Ελληνική Λύση - Κυριάκος Βελόπουλος, λαμβάνοντας 2.664 ψήφους. Ορίστηκε, από τον Κυριάκο Βελόπουλο, Β' Κοινοβουλευτικός Εκπρόσωπος της Ελληνικής Λύσης. Στην ΙΗ' Κοινοβουλευτική Περίοδο, συμμετέχει στη Διαρκή Επιτροπή Δημόσιας Διοίκησης, Δήμόσιας Τάξης και Δικαιοσύνης, στη Διαρκή Επιτροπή Εθνικής Άμυνας και Εξωτερικών Υποθέσεων, στη Διαρκή Επιτροπή Οικονομικών Υποθέσεων, στην Ειδική Μόνιμη Επιτροπή Οδικής Ασφάλειας και στην Επιτροπή Αναθεώρησης του Συντάγματος.    

Είναι παντρεμένος και έχει μία κόρη.

Παραπομπές

Εξωτερικοί Σύνδεσμοι 
Βουλή των Ελλήνων - Βιογραφικά Στοιχεία Βουλευτών

Έλληνες δημοσιογράφοι
Βουλευτές Β΄ Θεσσαλονίκης
Βουλευτές εκλεγμένοι με την Ελληνική Λύση
Αικατερίνη της Βοημίας

Η Αικατερίνη, γερμ. Katharina (19 Αυγούστου 1`342 - 26 Απριλίου 1395) από τον Οίκο του Λουξεμβούργου ήταν κόρη του βασιλιά της Βοημίας & Γερμανίας και με τον γάμο της έγινε πρώτα δούκισσα της Αυστρίας και μετά της Βαυαρίας.

Βιογραφία
Ήταν η δεύτερη κόρη του Καρόλου Δ΄ της Βοημίας & Γερμανίας και της Λευκής των Βαλουά, κόρης του Καρόλου κόμη του Βαλουά.

Ο πρώτος της γάμος με τον Ροδόλφο Δ΄ δούκα της Αυστρίας έγινε με πολιτική συμφωνία, όταν ο πατέρας της ήθελε να συνάψει ειρήνη με την Αυστρία. Ο Ροδόλφος Δ΄ απεβίωσε 9 έτη μετά άτεκνος το 1365 και το επόμενο έτος η Αικατερίνη παντρεύτηκε τον Όθωνα Ε΄ δούκα της Βαυαρίας.

Οικογένεια
Παντρεύτηκε πρώτα το 1356 τον Ροδόλφο Δ΄ των Αψβούργων δούκα της Αυστρίας.

Μετά παντρεύτηκε για 2η φορά τον Όθωνα Ε΄ δούκα της Βαυαρίας & εκλέκτορα του Βρανδεμβούργου.

Δεν απέκτησε απογόνους από τους γάμους της και απεβίωσε 53 ετών.

Παραπομπές

Πηγές
 Chisholm, Hugh, ed. (1911). "Charles IV. (Roman Emperor)". Encyclopædia Britannica. 5 (11th ed.). Cambridge University Press. p. 898.

Οίκος του Λουξεμβούργου
Εκλέκτειρες του Βρανδεμβούργου
Ευρωπαϊκό Πρωτάθλημα Μπάσκετ Κ16 2019

Το Ευρωπαϊκό Πρωτάθλημα Μπάσκετ Κ16 2019 (αγγλικά : 2019 FIBA U16 European Championship) ήταν η 33η έκδοση του Ευρωπαϊκού Πρωταθλήματος Μπάσκετ Κ16. Η διοργάνωση πραγματοποιήθηκε από τις 9 έως τις 17 Αυγούστου 2019 στο Ούντινε της Ιταλίας. Οι πέντε καλύτερες ομάδες προκρίθηκαν στο Παγκόσμιο Κύπελλο Μπάσκετ Κ17 2020 της Παγκόσμιας Ομοσπονδίας Καλαθοσφαίρισης, εκτός από την Βουλγαρία η οποία προκρίθηκε αυτόματα ως οικοδέσποινα χώρα.

Η πρωταθλήτρια χώρα του Παγκοσμίου Πρωταθλήματος Μπάσκετ U16 για το 2020-2021 ήταν η Κροατία
Αφροδίτη (ταινία)

Η Αφροδίτη (αγγλικά: Aphrodite), είναι μια ερωτική δραματική ταινία Γαλλο-Ελβετικής παραγωγής του 1982. Η σκηνοθεσία είναι του Ρομπέρ Φουέστ και πρωταγωνιστούν οι Βαλερί Καπρίσκι, Χορστ Μπούχολτζ και η Κατρίν Ζουάν.

Πλοκή 
Λίγο πριν τον Πρώτο Παγκόσμιο Πόλεμο ένας νεαρός μεγαλοβιομήχανος, ο Χάρι (Χορστ Μπούχολτζ) θα έρθει με το γιοτ του στην Ελλάδα και θα οργανώσει μια κρουαζιέρα στο  Αιγαίο με σκοπό να τιμήσει τη θεά του έρωτα, την Αφροδίτη, και διαλέγει μια όμορφη κοπέλα, την Πολίν (Βαλερί Καπρίνσκι) για να υποδυθεί αυτό το ρόλο.

Διανομή Ρόλων 
 Χορστ Μπούχολτζ ως Χάρι
 Βαλερί Καπρίνσκι ως Πολίν
 Ντέλια Μποκάρντο ως Μπάρμπαρα
Καπουτσίν ως Σούζαν Στανφόρντ
Κατρίν Ζουάν ως Βαλερί
 Ιβ Μασάρντ ως Βαρόνος Ορλόφ
 Ντανιέλ Μπερέτα ως Μαρκ
 Μόνικα Νικέλ ως Τζούλι

Παραπομπές

Εξωτερικοί σύνδεσμοι 
 Η  

Γαλλικές ερωτικές ταινίες
Ταινίες του 1982
Γαλλικές ταινίες
Γαλλόφωνες ταινίες
Αγγλόφωνες ταινίες
Ταινίες γυρισμένες στην Ελλάδα
Κυπριακή υπηκοότητα

Η κυπριακή υπηκοότητα μπορεί να αποδοθεί κατά την γέννα. Επίσης μπορεί να αποδοθεί και σε υπηκόους ξένων χωρών με τους παρακάτω τρόπους.

 Πολιτογράφηση
 Γάμος με κύπριο υπήκοο
 Επενδυτικό πρόγραμμα

Επίσης, το Πρόγραμμα επενδύσεων στην Κύπρο παρέχει δυνατότητα σε ξένους επενδυτές να λάβουν κυπριακή υπηκοότητα, ως μέρος της προσπάθειας της κυβέρνησης να προσελκύσει επενδυτές.

Τρόποι λήψης κυπριακής υπηκοότητας 
Υπάρχουν διάφοροι τρόποι με τους οποίους κάποιος μπορεί να πολιτογραφηθεί ως υπήκοος της Κυπριακής Δημοκρατίας:

Γάμος με υπήκοο της Κυπριακής Δημοκρατίας 
Η πρώτη προϋπόθεση είναι κάποιος να έχει παντρευτεί υπήκοο της Κύπρου, ενώ απαιτείται να είναι παντρεμένος/η με Κύπριο υπήκοο για τουλάχιστον 3 χρόνια και να έχει ολοκληρώσει 2 χρόνια διαμονής στην Κύπρο πριν την ημερομηνία αίτησης.

Στη περίπτωση που ένας Κύπριος υπήκοος ζει στο εξωτερικό, ο αιτών πρέπει να είναι παντρεμένος με ένα Κύπριο υπήκοο για 3 τουλάχιστον χρόνια, ενώ η αίτηση πρέπει να περιλαμβάνει γιατί ο αιτών χρειάζεται την κυπριακή υπηκοότητα. Αν ο αιτών έχει παντρευτεί με ένα Κύπριο υπήκοο τουλάχιστον για 5 χρόνια, και έχουν αποκτήσει παιδί, δεν απαιτείται συνοδευτικό γράμμα. 

Τα έγγραφα που απαιτούνται είναι:

 Πιστοποιητικό γέννησης του αιτούντος
 Πιστοποιητικό καθαρού ποινικού μητρώου του αιτούντος
 Πιστοποιητικό γάμου
 Πιστοποιητικό γέννησης των παιδιών της οικογένειας
 Πιστοποιητικό απόκτησης Κυπριακής υπηκοότητας από τον/την κύπριο σύζυγο (όπου είναι εφαρμόσιμο)
 Υπογεγραμμένο πιστοποιητικό αρμονικής συγκατοίκησης
 Δήλωση συγκατοίκησης από τη τοπική αρχή
 Η αίτηση πρέπει να υποβληθεί σε διπλότυπο και μια από τις δύο φόρμες αίτησης πρέπει να περιέχει δύο ένσημα αξίας 8.54 ευρώ
 Φωτοτυπία της απόδειξης για τα 300 ευρώ που πληρώνονται ως φόροι

Κυπριακή καταγωγή 
Όσα άτομα κυπριακής καταγωγής θέλουν να κάνουν αίτηση για κυπριακή υπηκοότητα, πρέπει να είναι άνω των 18 ετών, και φυσικά να έχουν κυπριακή καταγωγή, αν το άτομο γεννήθηκε στο εξωτερικό μετά τις 16 Αυγούστου 1960 και ο ένας γονιός ήταν Κύπριος υπήκοος κατά την γέννα. Ένας μπορεί να κάνει αίτηση με αυτό το τρόπο αν γεννήθηκε μετά τις 11 Ιουνίου 1999, εάν η μητέρα του ήταν Κύπρια υπήκοος κατά την γέννησή του.

Συνοδευτικά της αίτησης πρέπει να είναι:

 Πιστοποιητικό γέννησης του αιτούντος
 Πιστοποιητικό γάμου των γονέων του αιτούντος
 Φωτοτυπία των διαβατηρίων του αιτούντα και των γονέων του
 Πιστοποιητικό εγγραφής του Κύπριου πατέρα (όπου είναι εφαρμόσιμο)
 Για φόρους πληρώνονται 20 ευρώ
 Στην αίτηση πρέπει να προσαφθούν ένσημα αξίας 300 ευρώ

Περί νεογνών 
Σύμφωνα με νόμο του 1967, όποιος γεννήθηκε από τις 16 Αυγούστου 1960 και μετά, εφόσον τουλάχιστον ένας από τους γονείς του είναι Κύπριος υπήκοος, κερδίζει αυτόματα κυπριακή υπηκοότητα. Όσοι γεννήθηκαν ανάμεσα στις 16 Αυγούστου 1960 και το 1999 από μια Κύπρια μητέρα στο εξωτερικό, δεν γίνονται αυτόματα κύπριοι υπήκοοι αλλά μπορούν να αιτηθούν υπηκοότητα μόλις κλείσουν τα 21 τους έτη.

Παραπομπές
Ελισάβετ του Λουξεμβούργου

H Ελισάβετ (γαλλ. Elizabeth, 7 Οκτωβρίου 1409 – 19 Δεκεμβρίου 1442) από τον Οίκο του Λουξεμβούργου ήταν κόρη του Βασιλιά της Ουγγαρίας, Βοημίας & Γερμανίας και με τον γάμο της έγινε δούκισσα της Αυστρίας και βασίλισσα της Ουγγαρίας, Βοημίας και Γερμανίας.

Βιογραφία
Ήταν το μόνο τέκνο του Σιγισμόνδου της Αγίας Ρωμαϊκής Αυτοκρατορίας και της Βαρβάρας του Τσέλιε, κόρης του Χέρμαν Β΄ του Τσέλιε.

Όταν το 1437 απεβίωσε ο πατέρας της, αναμενόταν να τον διαδεχθεί η Ελισάβετ στην Ουγγαρία & Βοημία μαζί με τον σύζυγό της Αλβέρτο Β΄ της Γερμανίας, αλλά οι ευγενείς της Ουγγαρίας αγνόησαν το δικαίωμά της και δέχθηκαν μονάρχη τον Αλβέρτο Β΄ με εκείνη ως σύζυγό του.

Ο Αλβέρτος Β΄ απεβίωσε το 1439 αφήνοντας δύο κόρες και την Ελισάβετ έγκυο. Οι Ούγγροι ευγενείς ανακήρυξαν μεσοβασιλεία· ο Βλαδίσλαος Γ΄ της Πολωνίας στέφθηκε το 1440 βασιλιάς της Ουγγαρίας. Τρεις μήνες πριν η Ελισάβετ γέννησε τον Λαδίσλαο Ε΄. Αυτή ήταν αποφασισμένη να αγωνιστεί για το δικαίωμα του γιου της και αυτό οδήγησε σε εμφύλιο πόλεμο των υποστηρικτών της με αυτούς του Βλαδίσλαο Γ΄.  Η σύρραξη έληξε με το τέλος της το 1442 και το τέλος του Βλαδίσλαο Γ΄ το 1444. Ο Λαδίσλαος Ε΄ αναγνωρίστηκε ως βασιλιάς της Ουγγαρίας.

Οικογένεια
Παντρεύτηκε το 1422 με τον Αλβέρτο Β΄ των Αψβούργων, Δούκα της Αυστρίας και Βασιλιά της Ουγγαρίας, Βοημίας & Γερμανίας. Είχε τέκνα:
 Άννα 1432-1462, παντρεύτηκε τον Γουλιέλμο Γ΄ της Θουριγγίας.
 Ελισάβετ 1426-1505, παντρεύτηκε τον Καζίμιρ Δ΄ της Πολωνίας, Μεγάλο Δούκα της Λιθουανίας.
 Λαδίσλαος Ε΄ ο Υστερότοκος 1440-1457, δούκας της Αυστρίας και βασιλιάς της Ουγγαρίας & Βοημίας.

Πηγές
 Higgins, Sophia Elizabeth (1885). Women of Europe in the fifteenth and sixteenth centuries. Hurst and Blackett.

Παραπομπές 

Οίκος του Λουξεμβούργου
Βασίλισσες της Ιταλίας
Βασίλισσες της Γερμανίας
Ιωάννα Σοφία της Βαυαρίας

Η Ιωάννα-Σοφία, γερμ. Joanna Sophia (π.1373 - 15 Νοεμβρίου 1410) από τον Οίκο του Βίττελσμπαχ ήταν κόρη του δούκα της Βαυαρίας και με τον γάμο της έγινε δούκισσα της Αυστρίας.

Βιογραφία
Ήταν η τέταρτη κόρη του Αλβέρτου Α΄ δούκα της Βαυαρίας και της Μαργαρίτας των Πιάστ-Σιλεσίας, κόρης του Λουδοβίκου Α΄ δούκα της Λεγκνίτσα & του Μπρεγκ. Αδελφή της ήταν η Ιωάννα της Βαυαρίας.

Ο γάμος της με τον Αλβέρτο Δ΄ των Αψβούργων, έληξε τη φιλονικία μεταξύ του πατέρα του Αλβέρτου Γ΄ δούκα της Αυστρίας και του πατέρα της. Ο Αλβέρτος Α΄ δούκας της Βαυαρίας συμφώνησε να δώσει 10.000 πφένιγκ, το φρούριο Νάττενμπεργκ και την πόλη του Ντέγκενντορφ.

Ο σύζυγός της συχνά ήταν σε διαμάχη με συγγενείς της, όπως με τον Βεγκέσλαο Δ΄ της Βοημίας, σύζυγο της Ιωάννας της Βαυαρίας και τον ετεροθαλή αδελφό εκείνου Σιγισμόνδο της Ουγγαρίας & Γερμανίας. Όλες αυτές οι διενέξεις τελείωσαν με το τέλος του Αλβέρτου Δ΄ το 1404.

Η Ιωάννα-Σοφία κανόνισε με τον Φρειδερίκο δούκα της Βαυαρίας να παντρέψουν τα παιδιά τους: την κόρη της Μαργαρίτα με τον γιο του Ερρίκο ΙΣΤ΄ και ο γάμος έγινε δύο έτη μετά το τέλος της. Επίσης κανόνισε ο γιος της Αλβέρτος Β΄ να νυμφευτεί την Ελισάβετ, κόρη του Σιγισμόνδου. Απεβίωσε 37 ετών στη Βιέννη.

Οικογένεια
Παντρεύτηκε τον Αλβέρτο Δ΄ των Αψβούργων δούκα της Αυστρίας και είχε τέκνα:
 Αλβέρτος Ε΄ 1397-1439, δούκας της Αυστρίας, Β΄ ως βασιλιάς της Ουγγαρίας, Βοημίας & Γερμανίας.
 Μαργαρίτα 1395-1447, παντρεύτηκε τον Ερρίκο ΙΣΤ΄ δούκα της Βαυαρίας.

Παραπομπές

Πηγές
 Suckale, Robert; Crossley, Paul (2005). Prague: The Crown of Bohemia, 1347-1437. Metropolitan Museum of Art. p. 16. ISBN 9781588391612. Retrieved 23 October 2018.

Οίκος του Βίττελσμπαχ
Χρώμα δέρματος

Το χρώμα δέρματος είναι φυσικό χαρακτηριστικό που χαρακτηρίζει την εμφάνιση του επιδερμίδας. Υπάρχει μια ταξινόμηση των ανθρώπινων πληθυσμών με βάση το χρώμα της επιδερμίδας.

Το χρώμα δέρματος μπορεί επίσης να χρησιμοποιείται από τα ζώα για να προστατευτούν από εχθρούς ή να προσελκύσουν ερωτικούς συντρόφους.

Χρώμα δέρματος στους ανθρώπους 
Το χρώμα δέρματος των ανθρώπων διαφέρει σημαντικά από πληθυσμό σε πληθυσμό, από ανοικτό άσπρο-κοκκινωπό μέχρι σκούρο καφέ-μαύρο. Στους ιθαγενείς πληθυσμούς των βόρειων χωρών τείνει το δέρμα να είναι ανοικτότερο, ενώ στων νοτίων χωρών σκοτεινότερο.

Λεύκανση

Μαύρισμα

Χρώμα δέρματος στο ζωικό βασίλειο 

Χρώμα
Χαρακτηριστικά προσώπου
Φυσική ανθρωπολογία
Σταυράκι Ιωαννίνων

Το Σταυράκι είναι χωριό στον νομό Ιωαννίνων. Διοικητικά υπάγεται στη δημοτική κοινότητα Σταυρακίου του Δήμου Ιωαννιτών.

Σύμφωνα με την απογραφή του 2011 το χωριο είχε πληθυσμό 1.563 κατοίκων. Το χωριό έχει πολλές και αξιόλογες ταβέρνες, εστιατόρια και καφετέριες, ενώ έχει 2 ιατρεία, φαρμακεία.

Το χωριό δεν έχει πολλές παραγωγές. Παρόλα'υτά έχει πάνω από 1.500 μόνιμους κατοίκους (μέχρι στιγμής).  Το Σταυράκι διοικητικά υπάγεται στη δημοτική ενότητα Ιωαννίνων.

Παραπομπές 

Χωριά του νομού Ιωαννίνων
Δήμος Ιωαννιτών
Γερακάρι Ιωαννίνων

Το Γερακάρι ή Γερακάριον σύμφωνα με την επίσημη ονομασία είναι μικρό ορεινό χωριό της Ηπείρου στην Περιφερειακή Ενότητα Ιωαννίνων σε υψόμετρο 920 μέτρα. Βρίσκεται νοτιοανατολικά της λίμνης Παμβώτιδας σε απόσταση 21 χλμ. Ν.-ΝΑ. από τα Ιωάννινα. Αναφέρεται επίσημα, μετά την απελευθέρωση της Ηπείρου, 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με την Πλατανιά και τον Καραδήμα αποτελούν την τοπική κοινότητα Πλατανιάς της δημοτικής ενότητας Περάματος που υπάγεται στο δήμο Ιωαννιτών και σύμφωνα με την απογραφή 2011 έχει πληθυσμό 15 κατοίκους.

Παραπομπές 

Χωριά του νομού Ιωαννίνων
Δήμος Ιωαννιτών
Άγιος Χριστόφορος Σερρών

Για συνώνυμους οικισμούς στην Ελλάδα δείτε το λήμμα: Άγιος Χριστόφορος (αποσαφήνιση)

Ο Άγιος Χριστόφορος είναι ημιορεινό χωριό της Περιφερειακής Ενότητας Σερρών με υψόμετρο 150 μέτρα.

Γεωγραφία - Ιστορία
Ο Άγιος Χριστόφορος βρίσκεται προς τα ανατολικά όρια με την Περιφερειακή Ενότητα Δράμας. Είναι κτισμένος αμφιθεατρικά σε λόφο στους νότιους πρόποδες του όρους Μενοίκιο με θέα προς τον κάμπο των Σερρών. Απέχει 9 χλμ. Δ.-ΒΔ. από τη Νέα Ζίχνη, 22,5  χλμ. Α.-ΝΑ. από τις Σέρρες και 49 χλμ. Ν.-ΝΔ. από τη Δράμα. Είναι ανάμεσα στα χωριά Γάζωρος (Ν.), Αναστασία (ΒΑ.) και Δαφνούδι (ΒΔ.) ενώ νότια περνάει η ΕΟ Σερρών - Δράμας. Στα βόρεια και στο λόφο "Καϊλιά" υπάρχουν ερείπια και μέρος οχύρωσης (κάστρο) αρχαίου οικισμού. Στους γύρω λόφους ανακαλύφθηκε νεκρόπολη και όστρακα από τη ρωμαϊκή εποχή. Η νεκρόπολη πιθανολογείται ότι είναι από την μακεδονική εποχή όπως και το κάστρο. Την περίοδο της τουρκοκρατίας και γύρω στα 1600 η ευρύτερη περιοχή έγινε τσιφλίκι μπέηδων και μόλις στις αρχές του 20ου αιώνα αποδόθηκε στους κατοίκους του.

Ονομασία - Διοικητικά
Η παλιά ονομασία του χωριού είναι Χωροβίστα (που σήμαινε κλειστό μέρος) και έτσι αναφέρεται το 1920 στο ΦΕΚ 2Α - 04/01/1920 να προσαρτάται στην τότε κοινότητα Πόρνας. Το 1923 με το ΦΕΚ 82Α - 28/03/1923 ορίστηκε κοινότητα Χωροβίστης με έδρα τον οικισμό. Το 1927 με το ΦΕΚ 7Α - 14/01/1927 μετονομάστηκε σε Άγιος Χριστόφορος και οφείλει το όνομά του στην εκκλησία του ομώνυμου αγίου που βρίσκεται στη βόρεια άκρη του χωριού. Σύμφωνα με το σχέδιο Καλλικράτης αποτελεί την Τοπική Κοινότητα Αγίου Χριστοφόρου που υπάγεται στη Δημοτική Ενότητα Νέας Ζίχνης του Δήμου Νέας Ζίχνης και σύμφωνα με την απογραφή του 2011 έχει πληθυσμό 192  κατοίκους. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 12,530 χμ² (2011).

Πληθυσμός

Προσωπικότητες 
 Γεννήθηκαν στον Άγιο Χριστόφορο
 Νικόλαος Κλείτος, Έλληνας πολιτικός

Εξωτερικοί σύνδεσμοι 

 Ιστορία του Αγίου Χριστοφόρου Σερρών από τον ιστότοπο του Πολιτιστικού συλλόγου Αγίου Χριστοφόρου Σερρών

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ) 

Χωριά του νομού Σερρών
Δήμος Νέας Ζίχνης
Γιώργος Λακκοτρύπης

Ο Γιώργος Λακκοτρύπης είναι Ελληνοκύπριος πολιτικός. Διετέλεσε Υπουργός Εμπορίου, Βιομηχανίας και Τουρισμού, Υπουργός Ενέργειας, Εμπορίου, Βιομηχανίας και Τουρισμού και Υπουργός Ενέργειας, Εμπορίου και Βιομηχανίας.

Βιογραφικά στοιχεία 
Ο Γιώργος Λακκοτρύπης γεννήθηκε στις 30 Μαΐου 1970 στη Λευκωσία. Απέκτησε πτυχίο μαθηματικών και πληροφορικής από το Πανεπιστήμιο του Κιλ (1988-1991) και μεταπτυχιακό στη διοίκηση επιχειρήσεων (MBA) από το Πανεπιστήμιο του Κολοράντο με υποτροφία Fulbright (1993-1995).

Εργάστηκε ως υπεύθυνος συστημάτων πληροφορικής στο παράρτημα της εταιρείας Ιωάννου και Παρασκευαΐδη στη Βεγγάζη της Λιβύης (1991-1993). Την περίοδο 1995-2001 εργάστηκε IBM Κύπρου στον τομέα των πωλήσεων. 

Το 2003 έγινε ο πρώτος υπάλληλος που προσέλαβε η Microsoft στην Κύπρο. Αποστολή του ήταν η ανάπτυξη δραστηριοτήτων της εταιρείας στην Κύπρο. Ακολούθως, ανέλαβε Διευθύνων Σύμβουλος Microsoft Κύπρου και Μάλτας. Το 2011 ανέλαβε τη θέση του Διευθυντή Δημοσίου Τομέα Microsoft Κεντρικής και Ανατολικής Ευρώπης, με κύρια αποστολή την ανάπτυξη δραστηριοτήτων της εταιρείας σε 24 χώρες.

Την περίοδο 2008-2011 διορίστηκε από το Υπουργικό Συμβούλιο ως μέλος του Διοικητικού Συμβουλίου του Κυπριακού Οργανισμού Προσέλκυσης Επενδύσεων (CIPA). Παράλληλα, το 2009 διορίστηκε από το Υπουργικό Συμβούλιο μέλος του Διοικητικού Συμβουλίου της Δημόσιας Εταιρείας Φυσικού Αερίου (ΔΕΦΑ), θέση στην οποία παρέμεινε έως την υπουργοποίηση του.

Είναι νυμφευμένος με τη Χριστιάνα Λακκοτρύπη και έχει δύο κόρες.

Πολιτική διαδρομή 
Την 1 Μαρτίου 2013 διορίστηκε Υπουργός Εμπορίου, Βιομηχανίας και Τουρισμού στην κυβέρνηση Νίκου Αναστασιάδη. Κατά τη διάρκεια της θητείας του το υπουργείο μετονομάστηκε σε Υπουργείο Ενέργειας, Εμπορίου, Βιομηχανίας και Τουρισμού με τον Γιώργο Λακκοτρύπη να αναλαμβάνει Υπουργός Ενέργειας, Εμπορίου, Βιομηχανίας και Τουρισμού.

Παρέμεινε στη θέση του και στην κυβέρνηση Νίκου Αναστασιάδη. Κατά τη διάρκεια της θητείας του το υπουργείο μετονομάστηκε σε Υπουργείο Ενέργειας, Εμπορίου και Βιομηχανίας με τον Γιώργο Λακκοτρύπη να αναλαμβάνει Υπουργός Ενέργειας, Εμπορίου και Βιομηχανίας. Η θητεία του ολοκληρώθηκε στις 10 Ιουλίου 2020.

Παραπομπές

Πηγές 
</ref>

|-

|-

|-

Υπουργοί Εμπορίου, Βιομηχανίας και Τουρισμού (Κύπρος)
Υπουργοί Ενέργειας, Εμπορίου και Βιομηχανίας (Κύπρος)
Κυβέρνηση Νίκου Αναστασιάδη 2013
Κυβέρνηση Νίκου Αναστασιάδη 2018
Ελισάβετ της Βοημίας, δούκισσα της Αυστρίας

H Ελισάβετ, γερμ. Elisabet (1358 - 1373) από τον Οίκο του Λουξεμβούργου ήταν κόρη του βασιλιά της Βοημίας & Γερμανίας και με τον γάμο της έγινε δούκισσα της Αυστρίας.

Βιογραφία
Ήταν η 3η κόρη (1η από το 3ο γάμο) του Καρόλου Δ΄ της Βοημίας & Γερμανίας και της Άννας των Πιάστ, κόρης του Ερρίκου Β΄ δούκα της Σβιντνίτσα. Αδελφός της αμφιθαλής ήταν ο Βεγκέσλαος Δ΄ της Βοημίας και ετεροθαλής ο Σιγισμόνδος της Ουγγαρίας & Γερμανίας.

Ήταν 8 ετών όταν έγινε ο γάμος της με τον Αλβέρτο Γ΄ δούκα της Αυστρίας. Απεβίωσε 15 ετών και τάφηκε στη μονή των Καρθουσιανών στα Γκάμινγκ της Κάτω Αυστρίας, μαζί με τους γονείς του συζύγου της.

Οικογένεια
Παντρεύτηκε το 1366 τον Αλβέρτο Γ΄ των Αψβούργων δούκα της Αυστρίας· δεν απέκτησε απογόνους.

Πηγές
 Chisholm, Hugh, ed. (1911). "Charles IV. (Roman Emperor)". Encyclopædia Britannica. 5 (11th ed.). Cambridge University Press. p. 898.

Παραπομπές 

Οίκος του Λουξεμβούργου
Λατίνος

Ο Λατίνος (Λατινική γλώσσα : Latinus), ήταν μία σημαντική μορφή στην Ελληνική μυθολογία και στην Ρωμαϊκή μυθολογία, σχετίζεται με ήρωες του Τρωικού Πολέμου όπως ο Οδυσσέας και ο Αινείας. Η εμφάνιση του στην Αινειάδα δεν έχει σχέση με την αντίστοιχη στην Ελληνική μυθολογία, η ομοιότητα ωστόσο των δύο χαρακτήρων μπορεί να οδηγήσει στο συμπέρασμα ότι ήταν το ίδιο πρόσωπο.

Ελληνική μυθολογία

Ο Ησίοδος στην Θεογονία γράφει ότι ο Λατίνος ήταν γιος του Οδυσσέα και της Κίρκης, βασίλευσε στον λαό των Τυρρηνών που ταυτίζονται με τους Ετρούσκους μαζί με τους αδελφούς του Αρδέα και Τηλέγονο. Οι μεταγενέστεροι συγγραφείς γράφουν ότι η μητέρα του ήταν η Πανδώρα και αδελφός του ο Γραικός. Η Θεογονία του Ησιόδου καταγράφει ότι ο Γραικός είχε τρεις αδελφούς Έλλην, Μάγνητας και Μακεδών, ο Έλλην ήταν πατέρας του Αιόλου, του Ξούθου, και του Δώρου.

Ρωμαϊκή μυθολογία

Ο Βιργίλιος στην Αινειάδα τον καταγράφει σαν βασιλιά των Λατίνων, γονείς του ήταν ο θεός Φαύνος και η νύμφη Μαρίκα, με την σύζυγο του Αμάτα απέκτησε την Λαβίνια. Ο Λατίνος φιλοξένησε τον Αινεία και τους υπόλοιπους εξόριστους από την Τροία, τους πρόσφερε άσυλο και κατοικία. Η Αμάτα είχε υποσχεθεί να δώσει την Λαβίνια σύζυγο στον βασιλιά τον Ρούτουλων Τούρνο αλλά ο θεός Φαύνος της πρότεινε να την δώσει σύζυγο στον Αινεία. Το αποτέλεσμα ήταν να ξεσπάσει πόλεμος ανάμεσα στους Τρώες του Αινεία και τους Ρούτουλους του Τούρνου, στην τελική μονομαχία ανάμεσα στους δύο αρχηγούς ο Τούρνος σκοτώθηκε. Ο γιος του Αινεία Ασκάνιος ίδρυσε την Άλμπα Λόνγκα, έγινε ο γενάρχης μιας μεγάλης σειράς βασιλέων της πόλης, απόγονοι του τα αδέλφια Ρωμύλος και Ρώμος που ίδρυσαν την Ρώμη. Η Ρωμαϊκή έκδοση δεν ταυτίζεται με κανέναν τρόπο με την Ελληνική, σύμφωνα με την Ελληνική ο Οδυσσέας συνάντησε την Κίρκη μερικούς μήνες μετά την λήξη των Τρωικών συνεπώς όταν έφτασε ο Αινείας ήταν μόλις επτά ετών, συνεπώς αδύνατο να είχε ενήλικη κόρη.

Παραπομπές

Πηγές
Ησίοδος, Θεογονία
Βιργίλιος, Αινειάδα, Βιβλίο Ζ΄
Τίτος Λίβιος, "Ab urbe condita", Βιβλίο Α΄
Robin Hard; H. J. Rose (2004). The Routledge Handbook of Greek Mythology: Based on H.J. Rose's "Handbook of Greek Mythology". Psychology Press. 

Ρωμαϊκή μυθολογία
Κωνσταντίνος Ιωάννου (Κύπριος υπουργός)

Ο Κωνσταντίνος Ιωάννου είναι Ελληνοκύπριος πολιτικός. Διετέλεσε Υπουργός Υγείας της Κύπρου.

Βιογραφικά στοιχεία 
Ο Κωνσταντίνος Ιωάννου γεννήθηκε στις 24 Μαρτίου 1969. Απέκτησε πτυχίο διοίκησης επιχειρήσεων από το Manchester School of Management UMIST. Ακολούθως απέκτησε μεταπτυχιακό δίπλωμα (MBA) στη Διοίκηση Ξενοδοχείων, με υποτροφία Fulbright στο Πανεπιστήμιο του Κορνέλ. 

Το 1996 ίδρυσε την εταιρεία IMH Ltd, ενός οργανισμού μεταφοράς γνώσης και πληροφόρησης στα στελέχη της κυπριακής αγοράς. Επιπλέον, διετέλεσε διευθύνων σύμβουλος και μέλος του διοικητικού συμβουλίου της εταιρείας Real Time Hospitality Intelligence, USA. Το 2006 ίδρυσε την εταιρεία C.C. Coffee Company Ltd η οποία κατέχει τα δικαιώματα χρήσης των Gloria Jean’s Coffees International στην Κύπρο. Ακόμη, διετέλεσε μέλος του Συμβουλευτικού Σώματος της Retail Food Group, Australia εκπροσωπώντας την περιοχή της Ευρώπης. 

Είναι νυμφευμένος και έχει τρία παιδιά.

Πολιτική διαδρομή 
Την 1 Μαρτίου 2018 διορίστηκε Υπουργός Υγείας στην Κυβέρνηση Νίκου Αναστασιάδη 2018. Παρέμεινε στη θέση αυτή έως την 1 Ιουλίου 2021, αποχωρώντας μετά από δική του πρόθεση.

Παραπομπές

Πηγές 

|-

Υπουργοί Υγείας (Κύπρος)
Κυβέρνηση Νίκου Αναστασιάδη 2018
Ξενοφών Σγουρός

Ο Ξενοφών Σγουρός (19ος αιώνας - 23 Ιανουαρίου 1948) ήταν Έλληνας γιατρός και πολιτικός, που διατέλεσε πρώτος Δήμαρχος Σερρών μετά την απελευθέρωση της πόλης.

Το 1919 ανέλαβε δήμαρχος της πόλης, μέχρι το 1920.

Διετέλεσε πρόεδρος της Λέσχης Φιλελευθέρων Σερρών και επικεφαλής της Εθνικής Οργανώσεως Δημοκρατικού Αγώνος.
Άσκησε το ιατρικό λειτούργημα και ως τον θάνατό του ήταν διευθυντής του Κρατικού Νοσοκομείου Σερρών.

Απεβίωσε στις 23 Ιανουαρίου 1948 και κηδεύτηκε δημοσία δαπάνη την επομένη στις Σέρρες.

Παραπομπές 

Σγουρος
Σγουρος, Ξ
Στέλιος Κοιλιάρης

Ο Στέλιος Κοιλιάρης είναι Ελληνοκύπριος πολιτικός. Διετέλεσε Υπουργός Εμπορίου και Βιομηχανίας και Υπουργός Εμπορίου, Βιομηχανίας και Τουρισμού.

Βιογραφικά στοιχεία 
Ο Στέλιος Κοιλιάρης γεννήθηκε το 1951 στη Λευκωσία. Σπούδασε οικονομικά στο Πανεπιστήμιο Αθηνών. Συνέχισε με μεταπτυχιακές σπουδές στο Πανεπιστήμιο του Έσσεξ και κατέχει τα διπλώματα Μ.Α. και Ph.D..

Για περίπου 10 χρόνια εργάστηκε στο Υπουργείο Οικονομικών. Παραιτήθηκε το 1989 για να εργαστεί ως οικονομικό διευθυντής στον ιδιωτικό τομέα. Πριν αναλάβει καθήκοντα υπουργού ήταν γενικός διευθυντής οικονομικών και διοίκησης στο συγκρότημα εταιρειών Λούης.

Επιπρόσθετα, διετέλεσε πρόεδρος ή μέλος διοικητικών συμβουλίων ημικρατικών οργανισμών, δημοσίων και ιδιωτικών εταιρειών, καθώς και κοινοπραξιών με ξένες εταιρείες στο εξωτερικό. Κατά καιρούς διετέλεσε πρόεδρος ή μέλος επιτροπών που ασχολήθηκαν με διάφορα σοβαρά θέματα οικονομικής πολιτικής. Διετέλεσε επίσης γραμματέας της Συμβουλευτικής Οικονομικής Επιτροπής και του Ανωτάτου Συμβουλίου Οικονομικής Πολιτικής.

Πολιτική διαδρομή 
Στις 28 Φεβρουαρίου 1993 διορίστηκε Υπουργός Εμπορίου και Βιομηχανίας στην Κυβέρνηση Γλαύκου Κληρίδη 1993. Το 1994, κατά τη διάρκεια της θητείας του, το υπουργείο μετονομάστηκε σε Υπουργείο Εμπορίου, Βιομηχανίας και Τουρισμού και ο Στέλιος Κοιλιάρης ανέλαβε Υπουργός Εμπορίου, Βιομηχανίας και Τουρισμού. Αποχώρησε από τη θέση του στις 27 Απριλίου 1995 για να εργαστεί στον ιδιωτικό τομέα.

Παραπομπές

Πηγές 

|-

|-

Υπουργοί Εμπορίου και Βιομηχανίας (Κύπρος)
Υπουργοί Εμπορίου, Βιομηχανίας και Τουρισμού (Κύπρος)
Κύπριοι οικονομολόγοι
Κυβέρνηση Γλαύκου Κληρίδη 1993
Στιλέτο

Το στιλέτο είναι τύπος μαχαιριού, ο οποίος διαθέτει ένα πολύ κοφτερή κορυφή και συνήθως δύο κοφτερές ακμές, το οποίο συνήθως σχεδιάζεται ως όπλο μαχαιρώματος ή κοπής. Το στιλέτο έχει χρησιμοποιηθεί ιστορικά σε μάχες, ενώ πολλοί πολιτισμοί έχουν χρησιμοποιήσει το όπλο ή κάποια παραλλαγή του για τους σκοπούς μιας τελετής. Το διακριτό σχήμα και η ιστορική χρήση του στιλέτου το έχουν κάνει εικονικό και συμβολικό. Στην σύγχρονη χρήση, το στιλέτο χρησιμοποιείται ως όπλο για μάχη μεγάλης ακριβείας ή για αυτοάμυνα. Έχει συνδεθεί με εγκλήματα και δολοφονίες. Σε μερικούς πολιτισμούς, τα δίκοπα μαχαίρια δεν θεωρούνται όπλα ή εργαλεία αλλά σύμβολα ανδρείας, ενώ σε άλλους πολιτισμούς χρησιμοποιείται για τελετουργίες.

Μια ευρεία ποικιλία κοφτερών μαχαιριών έχουν περιγραφεί ως στιλέτα, συμπεριλαμβανομένων μαχαιριών που περιλαμβάνουν μόνο μια κοφτερή ακμή, όπως το ευρωπαϊκό στιλέτο ρόντελ ή το περσικό πες-καμπζ, ενώ σε κάποια μπορεί να μην υπάρχει καμία κοφτερή ακμή όπως το στιλέτο της αναγέννησης. Ωστόσο, στα τελευταία περίπου εκατό χρόνια, το στιλέτο έχει μερικά ιδιαίτερα χαρακτηριστικά, όπως ότι διαθέτει κοφτερές ακμές και ότι πάντα υπάρχει ένα κοφτερότερο σημείο. Τα περισσότερα στιλέτα έχουν ένα σημείο για να συγκρατεί το χέρι, ώστε να μην προσκρούσει στις κοφτερές άκρες του μαχαιριού.

Επειδή τα στιλέτα χρησιμοποιούνται κυρίως ως όπλα, σε πολλές περιοχές η νομοθεσία για τα μαχαίρια περιορίζει την παραγωγή, πώληση, κατοχή, μεταφορά ή χρήση των στιλέτων.

Παραπομπές 

Όπλα
Εργαλεία
Το αγκίστρι (ταινία)

Το αγκίστρι (διεθνής τίτλος στα αγγλικά: The Hook) είναι μια ερωτική δραματική περιπέτεια ελληνικής παραγωγής του 1976, σε σενάριο και σκηνοθεσία Ερρίκου Ανδρέου και μουσική του Γιώργου Χατζηνάσιου. Πρωταγωνιστούν η Μπάρμπαρα Μπουσέ και ο Γκύντερ Στολλ.

Πλοκή

Διανομή Ρόλων 
Μπάρμπαρα Μπουσέ ως Ηρώ 
Γκύντερ Στολλ ως Κώστας Μαράς 
Ρόμπερτ Μπέιλιγκ ως Νικ Βιτάλης 
Σοφία Ρούμπου ως Νέλλυ
Γιώργος Κυρίτσης ως Επιθεωρητής Αλεξίου
Ντίνος Καρύδης ως αστυφύλακας Πλατής 
Γιώργος Βακουλέτος ως Γιώργος 
Τζέσικα Ντάμπλιν ως ξανθιά φίλη του Κώστα.

Πληροφορίες παραγωγής 
Παραγωγός της ταινίας ήταν ο Κλέαρχος Κονιτσιώτης, ο οποίος έγραψε και την ιστορία, που στην συνέχεια ο Ερρίκος Ανδρέου μαζί με τον Πάνο Κοντέλλη συνέγραψαν το σενάριο. Την μουσική επένδυση την ανέλαβε ο Γιώργος Χατζηνάσιος.

Λόγω του ότι στο σενάριο υπήρχαν πολλές γυμνές εμφανίσεις της Ηρώς, στάθηκε αδύνατο εκείνη την εποχή να βρεθεί μια ελληνίδα ηθοποιός μεγάλης δημοτικότητας να πάρει τον ρόλο και έτσι επιλέχθηκε η Μπάρμπαρα Μπουσέ, που εκείνη την εποχή μεσουράνουσε στη Ιταλία σε ανάλογες ταινίες.

Τα γυρίσματα έγιναν κυρίως στο ιστιοπλοϊκό σκάφος με φόντο την θάλασσα του Σαρωνικού κόλπου.
 
Η ταινία είχε διεθνή απήχηση την δεκαετία του '70 λόγω κυρίως του καστ των ηθοποιών.

Παραπομπές

Εξωτερικοί σύνδεσμοι 
  
 Το αγκίστρι  στην Ταινιοθήκη της Ελλάδος

Ελληνικές ταινίες
Ελληνικές ερωτικές ταινίες
Ταινίες του 1976
Ταινίες σε σκηνοθεσία Ερρίκου Ανδρέου
Ταινίες με μουσική σύνθεση Γιώργου Χατζηνάσιου
Ταινίες σε σενάριο Πάνου Κοντέλη
Ταινίες σε παραγωγή Κλέαρχου Κονιτσιώτη
Ταινίες γυρισμένες στην Ελλάδα
Ελληνόφωνες ταινίες
Ταινίες σε σενάριο Ερρίκου Ανδρέου
Ιπποκράτης Καραβίας

Ο Ιπποκράτης Καραβίας (1866–1954) ήταν Έλληνας νομομαθής και λόγιος.

Βιογραφικά στοιχεία
Γεννήθηκε το 1866 στην Ιθάκη και σπούδασε στη Νομική Σχολή του Πανεπιστημίου Αθηνών. Στη συνέχεια πραγματοποίησε περαιτέρω σπουδές στη Γαλλία και στην Ιταλία, προτού επιστρέψει και πάλι στην Ελλάδα. Διορίστηκε σε ανώτερες διοικητικές θέσεις και υπήρξε αντιπρόσωπος της Ελλάδας σε διεθνή συνέδρια. Ήταν πρόεδρος του Φιλολογικού Συλλόγου «Παρνασσός» και της Ιστορικής και Εθνολογικής Εταιρείας. Στο συγγραφικό του έργο περιλαμβάνονται μελέτες σχετικά με καλλιτεχνικά θέματα, οι οποίες δημοσιεύτηκαν σε περιοδικά. Πέθανε το 1954.

Παραπομπές

Βιβλιογραφία
Πάτσης, Χάρης (1927-1966). Εγκυκλοπαιδικόν Λεξικόν Ελευθερουδάκη. τόμ. 7, σελ. 264.

Έλληνες λόγιοι του 20ου αιώνα
Έλληνες συγγραφείς
Φωτεινή Ντεμίρη

Η Φωφώ (Φωτεινή) Ντεμίρη ( Πάτρα, 2 Σεπτεμβρίου 1960) είναι Ελληνίδα ηθοποιός του θεάτρου της τηλεόρασης και του κινηματογράφου

Βιογραφικό 
Γεννήθηκε στην Πάτρα ενώ η καταγωγή της είναι από τους Λουσούς Καλαβρύτων και τα Καμίνια Πατρών. Σπούδασε Νομική στο Αριστοτέλειο Πανεπιστήμιο Θεσσαλονίκης. Έγινε ευρύτερα γνωστή ως Κανέλλα στη σειρά  Το καφέ της Χαράς.Τη σεζόν 2015 θα πρωταγωνιστήσει στη νέα κωμική σειρά του Alpha TV Μην αρχίζεις τη μουρμούρα Τη σεζόν  2016-2017 θα πρωταγωνιστήσει στη νέα κωμική σειρά του Alpha TV Αστέρας Ραχούλας Τη σεζόν   2017-2018 θα πρωταγωνιστήσει στη νέα κωμική σειρά του  ANT1 Παρθένα ζωή  Τη σεζόν 2021 - 2022 πρωταγωνιστεί στη νέα κωμική σειρά του Alpha TV «Άσε μας ρε μαμά».

Προσωπική Ζωή 
Είναι παντρεμένη με τον επίσης ηθοποιό Χάρη Γρηγορόπουλο και έχουν αποκτήσει δύο παιδιά: την Μαρίνα (γενν. 1996) και τον Τίτο (γενν. 1998).

Φιλμογραφία

Παραπομπές

Αναφορές
 Εργογραφία

Ελληνίδες ηθοποιοί τηλεόρασης
Ελληνίδες ηθοποιοί φωνής
Ελληνίδες ηθοποιοί κινηματογράφου
Ελληνίδες ηθοποιοί θεάτρου
Λάιονελ Αϊνγκιμέα

Ο Λάιονελ Αϊνγκιμέα (Lionel Aingimea) είναι δικηγόρος και πολιτικός από το Ναουρού, ο 15ος πρόεδρος της χώρας του από τον Αύγουστο του 2019 έως τον Σεπτέμβριο του 2022.

Πολιτική σταδιοδρομία
Ο Αϊνγκιμέα διεκδίκησε την εκλογή του στο Κοινοβούλιο στην εκλογική περιφέρεια Μενένγκ στις εκλογές του 2013, χωρίς να καταφέρει να εκλεγεί. Ωστόσο, κέρδισε την έδρα στην ίδια εκλογική περιφέρεια στις εκλογές του 2016. Έπειτα από την επανεκλογή του στις εκλογές του 2019, στις 27 Αυγούστου 2019 εξελέγη Πρόεδρος του Ναουρού από το Κοινοβούλιο, επικρατώντας του Ντέιβιντ Αντέανγκ με 12 ψήφους προς 6.

Παραπομπές 

Πρόεδροι του Ναουρού
Σαρλ Σαμπώ

Ο Σαρλ Σαμπώ (), επίσης γνωστός με το όνομα Σαρλ Σαμπόφ (), ήταν Ελβετός γυμναστής. Εκπροσώπησε την Βουλγαρία στους Θερινούς Ολυμπιακούς Αγώνες 1896 στην Αθήνα.

Ο Σαμπώ συμμετείχε στις παράλληλες μπάρες, τον εφαλτήριο και τον ίππο. Αν και οι θέσεις του για τα αγωνίσματα είναι άγνωστες, τερμάτισε πέμπτος στο εφαλτήριο και έδωσε τους δύο πρώτους πόντους για την Βουλγαρία. 

Ο Σαμπώ ήταν Ελβετός υπήκοος που εργαζόταν ως δάσκαλος γυμναστικής σε λύκειο της Σόφιας, όταν εκπροσώπησε την Βουλγαρία κατά τους πρώτους σύγχρονους Ολυμπιακούς αγώνες. Χάρη στον Σαμπώ, η Βουλγαρία συγκαταλέγεται συχνά μεταξύ των συμμετεχόντων κρατών. 

Στη Βουλγαρία, ο Σαρλ Σαμπώ ήταν πρωτεργάτης στην εισαγωγή του ποδοσφαίρου στη χώρα και ήταν το άτομο που εισήγαγε το άθλημα στην Σόφια, το 1895 (ο πρώτος αγώνας ποδοσφαίρου στην Βουλγαρία παίχτηκε στη Βάρνα το 1894, όπου το εισήγαγε ο επίσης Γαλλοελβετός Ζωρζ ντε Ρεζιμπύς).

Παραπομπές 

Αθλητές της γυμναστικής στους Θερινούς Ολυμπιακούς Αγώνες 1896
Χριστίνα Χατζή-Νεάγκ

Η Χριστίνα Χατζή-Νεάγκ (γεννήθηκε στις 26 Δεκεμβρίου 1976) είναι παλαίμαχη Ελληνίδα αθλήτρια που ειδικεύεται στον αγώνα 400 μέτρων με εμπόδια.

Τερμάτισε όγδοη στους Μεσογειακούς Αγώνες 2001 και στο Παγκόσμιο Κύπελλο της Ομοσπονδίας Ενώσεων Στίβου (IAAF) 2006. Συμμετείχε επίσης στο ευρωπαϊκό πρωτάθλημα του 2006 και στα παγκόσμια πρωταθλήματα του 2005 και του 2007, όπου δεν έφτασε στο τελικό.

Η προσωπική καλύτερή της επίδοση ήταν τα 55.94 δευτερόλεπτα τον Ιούλιο του 2007 στη Σόφια.

Στα 400μ εμπόδια γυναικών η Χριστινα Χαντζή με 56.66 το 2007 κι έχασε για λίγο το χαμηλό όριο για τους Ολυμπιακούς Αγώνες του Πεκίνου .

Παραπομπές 

Ελληνίδες αθλήτριες του στίβου
Εμποδιστές
Αθλητές στίβου Πανελληνίου
Κάτοχοι μεταλλίων του Πανελλήνιου Πρωταθλήματος Στίβου
Έζερετς Ντόμπριτς

Το Έζερετς (βουλγαρικά : Езерец), (μετάφραση : Λίμνη-Λιμνοχώρι) είναι χωριό της βορειοανατολικής Βουλγαρίας στην Επαρχία του Ντόμπριτς, στην ιστορική περιοχή της Νότιας Δοβρουτσάς, διοικητικά ανήκει στον Δήμο Σαμπλά. Απέχει 7 χλμ από τη Σαμπλά και 10 χλμ από το Ντουρανκουλάκ που αποτελεί παραμεθόριο διάβαση προς την Ρουμανία. 

Μέχρι το 1942 ονομαζόταν Σουλτάμ, η περιοχή μέχρι τη δεκαετία του 90 ήταν στρατιωτικοποιημένη ζώνη και η ακτή ήταν περιφραγμένη. Κατά τη ρουμανική κυριαρχία του 1913-1940, το χωριό ονομάστηκε Σαταλμάσι (Satâlmâşi). Το χωριό απέχει 3 χλμ από την θάλασσα και στην ευρύτερη περιοχή υπάρχουν δύο λίμνες με γλυκό νερό δίπλα στην ακτή που ενώνονται με τεχνητό κανάλι, η Εζερέτσκο και η Σαμπλένσκο. Λόγω της στρατιωτικοποιημένης ζώνης και του περιορισμού της αλιείας είχαν μείνει λίγοι κάτοικοι στο χωριό αλλά τα τελευταία χρόνια νέοι κάτοικοι εγκαθίστανται στη περιοχή, μάλιστα από 1000 περίπου κατοίκους το 1950 το 2011 είχε φτάσει τους 120.

Παραπομπές 

Χωριά της Επαρχίας Ντόμπριτς
Λίμνη Σαμπλένσκο

Η Σαμπλένσκο ή Λίμνη Σάμπλα (βουλγαρικά : Шабленското езеро), είναι λίμνη της βορειοανατολικής Βουλγαρίας στην Επαρχία του Ντόμπριτς, στην ιστορική περιοχή της Νότιας Δοβρουτσάς και στον Δήμο Σάμπλα. Απέχει 1,5 χλμ από την πόλη Σάμπλα πολύ κοντά στα σύνορα με την Ρουμανία. Η λίμνη είναι πλούσια σε χλωρίδα και πανίδα, αποτελεί σημαντικό υδροβιότοπο της απειλούμενης με εξαφάνιση χήνας Branta ruficollis ή Κοκκινόχηνα.

Η λίμνη είναι παράκτια και χωρισμένη από τη θάλασσα με μία αμμώδη παραλία πλάτους 230 μ.. Βρίσκεται εντός της προστατευόμενης περιοχής 510 εκταρίων και περιλαμβάνεται στον κατάλογο σημαντικών περιοχών στην Ευρώπη με την συνθήκη Ραμσάρ . Η έκτασή της είναι 0,8 - 0,9 τετραγωνικά χιλιόμετρα, το βάθος της είναι από  0,4 έως 4 μέτρα, με μέγιστο τα 9,5 μέτρα, η αλατότητα είναι 0,4%. Στα βόρεια, μέσω ενός τεχνητά σκαμμένου καναλιού, συνδέεται με τη Λίμνη Εζερέτσκο.

Παραπομπές 

Λίμνες της Βουλγαρίας
Επαρχία Ντόμπριτς
Φυσικά καταφύγια στη Βουλγαρία
XVideos

Το XVideos είναι ιστοσελίδα δημοσίευσης και προβολής πορνογραφικών βίντεο. Η ιστοσελίδα ανήκει στην τσεχική εταιρεία WGCZ Holding. Τον Απρίλιο του 2019, ήταν η 47η μεγαλύτερη ιστοσελίδα με βάση τον αριθμό επισκεπτών.

Το 2012, εκτιμήθηκε ότι στην ιστοσελίδα προβαλλόταν υλικό που ξεπερνά σε μέγεθος το 1 τεραμπάιτ το δευτερόλεπτο.

Η WGCZ Holding είναι ο κάτοχος του δικτύου ιστοσελίδων Bang Bros, ενώ στην ίδια εταιρεία ανήκει το περιοδικό Penthouse και τα σχετιζόμενα περιουσιακά του στοιχεία.

Ιστορία 
Το XVideos λειτουργεί ως ιστοσελίδα συγκέντρωσης πορνογραφικών βίντεο, δίνοντας πρόσβαση σε περιεχόμενο για ενήλικες με παρόμοιο τρόπο όπως κάνει το YouTube για γενικό περιεχόμενο. Εκτός από επαγγελματικά βίντεο, η ιστοσελίδα φιλοξενεί ερασιτεχνικά βίντεο και άλλους τύπους περιεχομένου. Το 2012, το XVideos ήταν η μεγαλύτερη πορνογραφική ιστοσελίδα στον κόσμο, με πάνω από 100 δισεκατομμύρια σελιδοπροβολές τον μήνα. Ο Φάμπιαν Τύλμαν, ιδιοκτήτης της MindGeek, προσπάθησε να εξαγοράσει το XVideos το 2012 για να δημιουργήσει μονοπώλιο σε ιστοσελίδες πορνογραφικού περιεχομένου. Ο γάλλος ιδιοκτήτης του XVideos αρνήθηκε μια προσφορά εξαγοράς που ξεπερνούσε τα 120 εκατομμύρια δολάρια, λέγοντας "Λυπάμαι, πρέπει να φύγω για να παίξω Diablo II." Το 2014, το XVideos προσπάθησε ανεπιτυχώς να πιέσει τους παρόχους περιεχομένου να δεσμεύσουν ή να αποσύρουν το δικαίωμα τους να διαγράφουν βίντεο από τον λογαριασμό τους.

Επισκέψεις και κατάταξη 
Σύμφωνα με την SimilarWeb, τον Δεκέμβριο του 2018 το XVideos ήταν η 10η δημοφιλέστερη σελίδα στο διαδίκτυο και η πιο δημοφιλέστερη ιστοσελίδα περιεχομένου για ενήλικες.

Λογοκρισία

Ινδία 
Το 2015, η ιστοσελίδα ήταν στόχος της Ινδικής κυβέρνησης, συμπεριλαμβάνοντας τη σε ένα κατάλογο με 857 "πορνογραφικές" ιστοσελίδες, περιλαμβάνοντας και μη πορνογραφικές ιστοσελίδες όπως το CollegeHumor. Το 2018, μεγάλοι πάροχοι διαδικτυακών υπηρεσιών μπλόκαραν την πρόσβαση στο XVideos και άλλες πορνογραφικές ιστοσελίδες.

Μαλαισία 
Το 2015, η Μαλαισιακή κυβέρνηση μπλόκαρε το XVideos κατηγορώντας το για παραβίαση του Νόμου Επικοινωνίας και Πολυμέσων του 1998, ο οποίος απαγορεύει την ψηφιακή διανομή "άσεμνου περιεχομένου".

Φιλιππίνες 
Στις 14 Ιανουαρίου 2017, ο πρόεδρος της χώρας Ροντρίγκο Ντουτέρτε μπλόκαρε το XVideos ως μέρος του Νόμου κατά της παιδικής πορνογραφίας, γνωστός επίσης ως Νόμος της Δημοκρατίας 9775.

Βενεζουέλα 
Στις 14 Ιουνίου 2018, η κρατική εταιρεία παροχής τηλεπικοινωνιακών και διαδικτυακών υπηρεσιών CANTV μπλόκαρε την πρόσβαση στην ιστοσελίδα χωρίς να δώσει κάποια εξήγηση για το συμβάν.

Παραπομπές 

Ιστότοποι
Πορνογραφία
Δήμητρα Σερρών

Για συνώνυμους οικισμούς στην Ελλάδα δείτε το λήμμα: Δήμητρα

Η Δήμητρα (έως 1928 Τσεπελτζές) είναι πεδινό χωριό της Περιφερειακής Ενότητας Σερρών με υψόμετρο 90 μέτρων. Σύμφωνα με την απογραφή του 2011 έχει πληθυσμό 374 κατοίκων.

Κοινότητα

Γεωγραφία - Ιστορία
Η Δήμητρα βρίσκεται σε απόσταση 7,5 χλμ. (οδηγικά) ΝΑ. από τη Νέα Ζίχνη και 33,5 χλμ. νοτιοανατολικά από τις Σέρρες. Ανατολικά και νότια του χωριού περνάει ο Αγγίτης ποταμός που καταλήγει στο Στρυμόνα. Το χωριό ιδρύθηκε το 1914 από οικογένειες προσφύγων από το Σιμιτλή της Ανατολικής Θράκης και ασχολήθηκαν με την καλλιέργεια των χωραφιών της γύρω περιοχής που τότε ήταν ελώδη εδάφη. Στη συνέχεια εγκαταστάθηκαν πρόσφυγες από τη Μικρά Ασία, τον Καύκασο και τον Πόντο. Σε λόφο νότια του χωριού και σε απόσταση 5 χλμ. προς τις όχθες του Αγγίτη, έχει βρεθεί προϊστορικός οικισμός καθώς και νοτιοανατολικά μέσα στο χωριό έχουν βρεθεί προϊστορικοί οικισμοί.

Ονομασία - Διοικητικά
Η παλιά ονομασία του χωριού είναι Τσεπελτζές (που σήμαινε λασπώδης τόπος) και έτσι αναφέρεται το 1920 στο ΦΕΚ 2Α - 04/01/1920 να προσαρτάται στην τότε κοινότητα Ζηλιαχώβης (Νέας Ζίχνης). Το 1927 με ΦΕΚ 7Α - 14/01/1927 μετονομάστηκε σε Δήμητρα και οφείλει το όνομά του στις πολλές καλλιέργειες δημητριακών των κατοίκων του. Σύμφωνα με το σχέδιο Καλλικράτης αποτελεί την Τοπική Κοινότητα Δήμητρας  που υπάγεται στη Δημοτική Ενότητα Νέας Ζίχνης του Δήμου Νέας Ζίχνης.

Απογραφές πληθυσμού

Προσωπικότητες

Γεννήθηκαν στην Δήμητρα

 Λάζαρος Ασίκογλου (1931), Έλληνας συγγραφέας

Κατάγονται από την Δήμητρα

 Λευτέρης Αβραμάκης, Έλληνας Βουλευτής

Εξωτερικοί σύνδεσμοι 

 Η Δήμητρα Σερρών από ψηλά στο https://www.youtube.com

Παραπομπές 

Χωριά του νομού Σερρών
Δήμος Νέας Ζίχνης
Χάρης Γρηγορόπουλος

Ο Χάρης (Χαρίσιος) Γρηγορόπουλος (10 Φεβρουαρίου 1964) είναι Έλληνας ηθοποιός.

Βιογραφικό 
Έκανε τις πρώτες του εμφανίσεις στην τηλεόραση στις αρχές τις δεκαετίας του 1990 κάνοντας εμφανίσεις σε διάφορες σειρές μεταξύ των οποίων Οι απάραδεκτοι, Μπελάδες για δύο και Αχ! Ελένη. Τη σεζόν 1993-1994 πρωταγωνίστησε στην κωμική σειρά Βαρβαρότητες στον ANT1 ενώ ακολούθησαν κάποιες εμφανίσεις στις σειρές Τμήμα ηθών και Τα χαμένα γράμματα. Την σεζόν 1998-1999 έλαβε μέρος στην δραματική σειρά Το σημάδι του έρωτα ενώ την επόμενη σεζόν συμμετείχε στο βασικό καστ των κωμικών σειρών Κρις κρος και Μη μαδάς τη Μαργαρίτα.

Έγινε ευρύτερα γνωστός το 2003 μέσω της συμμετοχής της στην κωμική σειρά του Χάρη Ρώμα και της Άννας Χατζησοφιά Το καφέ της Χαράς. Εκεί για τρεις σεζόν υποδύθηκε τον Τρελαντώνη, που αποτελεί έναν από τους πιο δημοφιλείς χαρακτήρες της σειράς. Από το 2016 μέχρι σήμερα είχε ένα από τους πρωταγωνιστικούς ρόλους στην καθημερινή κωμική σειρά Έλα στη θέση μου υποδυόμενος τον Θόδωρο Αντύπα. Τη σεζόν 2019-2021, πέρα από την παρουσία του στον τέταρτο και πέμπτο κύκλο του Έλα στη θέση μου, συμμετείχε στον νέο κύκλο επεισοδίων της σειράς Το καφέ της Χαράς για 6 επεισόδια, επαναφέροντας τον χαρακτήρα του Τρελαντώνη. Το 2022 ανακοινώθηκε ότι θα συμμετάσχει στη σειρά Τρία Μίλια η οποία θα προβληθεί στο Σταρ. 

Στον κινηματογράφο συμμετείχε το 1994 στη ταινία Μεταίχμιο και το 1996 στην ταινία Ο οργασμός της αγελάδας. Το 1999 συμμετείχε στην επιτυχημένη ταινία των Μιχάλη Ρέππα και Θανάση Παπαθανασίου Safe Sex. Το 2001 συνεργάστηκε και πάλι με το συγγραφικό δίδυμο Ρέππα-Παπαθανασίου στην ταινία Το κλάμα βγήκε απ' τον παράδεισο.

Έχει ασχοληθεί και με την μεταγλώττιση από το 1990. 

Στην τηλεόραση έχει εμφανιστεί στις σειρές  Το πήδημα του βατράχου ,Οι Απαράδεκτοι , Μπελάδες για δύο ,Αχ! Ελένη ,Βαρβαρότητες ,Τμήμα Ηθών ,Τα χαμένα γράμματα 

Το σημάδι του έρωτα , Κρις κρος ,Μη μαδάς τη Μαργαρίτα ,Το κλειδί ,Μαμά και γιος , Το καφέ της Χαράς ,Μόνο εσύ ,Μαζί σου ,Άμυνα ζώνης ,Γιούγκερμαν ,Οι ιστορίες του αστυνόμου Μπέκα ,Ονειροπαγίδα ,Εργαζόμενη γυναίκα ,Κάτω Παρτάλι ,  Μπρούσκο ,Το σόι σου ,Έλα στη θέση μου ,Τρία Μίλια

Προσωπική Ζωή 
Είναι παντρεμένος με την ηθοποιό Φωτεινή Ντεμίρη και έχουν 2 παιδιά.

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Έλληνες άνδρες ηθοποιοί φωνής
Αέρα! Αέρα! Αέρα!

Το Αέρα! Αέρα! Αέρα! είναι ελληνική ταινία του 1972 σε σκηνοθεσία Κώστα Ανδρίτσου. Πρωταγωνιστές ήταν ο Γιάννης Βόγλης και η Ξένια Καλογεροπούλου.

Πλοκή 
Η πλοκή της ταινίας βασίζεται στην εναρκτήρια φάση του Ελληνοϊταλικού Πολέμου (Οκτώβριος/Νοέμβριος 1940) όπου οι πρωταγωνιστές εγκλωβίζονται κατά την ιταλική επίθεση στην Αλβανία. Η ταινία ανήκει σε μια σειρά πατριωτικών ταινιών που γυρίστηκαν στην εποχή της χούντας. Ο τίτλος προέρχεται από την δημοφιλή ελληνική πολεμική κραυγή της εποχής εκείνης, "Αέρα!".

Ηθοποιοί 
 Γιάννης Βόγλης ως Πέτρος
 Χρήστος Νέγκας ως Αλέξης
 Γιάννης Γκιωνάκης ως Στράτος
 Πέτρος Φυσσούν ως Συμεών
 Θανάσης Μυλωνάς ως Νότης
 Δημήτρης Μπισλάνης ως Στάθης Γκιόκας

Εξωτερικοί σύνδεσμοι 
 
 Σελίδα για την ταινία στην βάση δεδομένων του Βρετανικού Ινστιτούτου Κινηματογράφου

Παραπομπές 

Ελληνοϊταλικός πόλεμος 1940
Ταινίες Β΄ Παγκοσμίου Πολέμου
Ελληνόφωνες ταινίες
Ελληνικές ταινίες
Ταινίες του 1972
Ταινίες σε σκηνοθεσία Κώστα Ανδρίτσου
Ταινίες σε σενάριο Ντίνου Δημόπουλου
Ταινίες με μουσική σύνθεση Κώστα Καπνίση
Ταινίες γυρισμένες στην Ελλάδα
Ελληνικές πολεμικές ταινίες
Ελισάβετ Χριστίνα του Μπράουνσβαϊγκ-Βόλφενμπυτελ

Η Ελισάβετ Χριστίνα (γερμ. Elisabet Christine, 28 Αυγούστου 1691 - 21 Δεκεμβρίου 1750) από τον Οίκο των Γουέλφων ήταν κόρη του δούκα του Μπράουνσβαϊγκ-Λύνμεπουργκ-Βόλφενμπυτελ και με τον γάμο της έγινε αρχιδούκισσα της Αυστρίας και βασίλισσα της Ουγγαρίας, Βοημίας & Γερμανίας.

Βιογραφία
Ήταν η πρώτη κόρη του Λουδοβίκου Ροδόλφου του Μπράουνσβαϊγκ-Λύνεμπουργκ-Βόλφενμπυτελ και της Χριστίνας Λουίζας, κόρης του Αλβέρτου Ερνέστου Α΄ του Έττινγκεν-Έττινγκεν.

Οικογένεια
Παντρεύτηκε το 1708 τον Κάρολο ΣΤ΄ των Αψβούργων, Αρχιδούκα της Αυστρίας και Βασιλιά της Ουγγαρίας, Βοημίας & Γερμανίας, και είχε τέκνα:
 Λεοπόλδος Ιωάννης (13 Απριλίου - 4 Νοεμβρίου 1716).
Μαρία Θηρεσία (1717-1780), Αρχιδούκισσα της Αυστρίας και Βασίλισσα της Ουγγαρίας, Βοημίας & Γερμανίας. Παντρεύτηκε τον Φραγκίσκο Γ΄ της Λωρραίνης.
 Μαρία Άννα (1718-1744), Κυβερνήτης των Αυστριακών Κάτω Χωρών.
Μαρία Αμαλία (1724-1730).

Πηγές
 Ingrao, Charles W.; Thomas, Andrew L. (2004). "Piety and Power: The Empresses-Consort of the High Baroque". In Campbell Orr, Clarissa (ed.). Queenship in Europe 1660-1815: The Role of the Consort. Cambridge University Press. pp. 107–130. ISBN 0-521-81422-7.

Παραπομπές 

Αυτοκράτειρες της Αγίας Ρωμαϊκής Αυτοκρατορίας
Βασίλισσες της Σικελίας
Βασίλισσες της Νάπολης
Οίκος των Γουέλφων
Βασιλομήτωρ
Δούκισσες της Βουργουνδίας
Δούκισσες του Λουξεμβούργου
Δούκισσες του Μιλάνου
Δούκισσες της Πάρμας
Βασίλισσες της Ιταλίας
Βασίλισσες της Γερμανίας